ΚΑΝΟΝΙΣΜΟΣ (ΕΚ) αριθ. 1847/95 ΤΗΣ ΕΠΙΤΡΟΠΗΣ της 26ης Ιουλίου 1995 για τροποποίηση του κανονισμού (ΕΟΚ) αριθ. 3567/92 περί λεπτομερών κανόνων εφαρμογής για τη χρησιμοποίηση και τη μεταφορά δικαιωμάτων στον τομέα του προβείου και αιγείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1265/95 (2), και ιδίως το άρθρο 5α παράγραφος 4 και το άρθρο 5β παράγραφος 4,

Εκτιμώντας:

ότι ο κανονισμός (ΕΟΚ) αριθ. 3567/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2527/94 (4), προβλέπει ορισμένους κανόνες όσον αφορά την μεταβίβαση των δικαιωμάτων πριμοδότησης και τη χρησιμοποίηση των δικαιωμάτων από το απόθεμα 7 ότι, προκειμένου να απλοποιηθεί η διαχείριση των δικαιωμάτων πριμοδότησης και να επιτραπεί περαιτέρω ανοχή όσον αφορά τον ισχύοντα κανόνα σύμφωνα με τον οποίο οι παραγωγοί στους οποίους χορηγούνται δικαιώματα από το εθνικό απόθεμα πρέπει να αξιοποιήσουν τουλάχιστον το 90 % των δικαιωμάτων τους κατά τις επόμενες τρεις περιόδους εμπορίας, ο προαναφερθείς κανόνας πρέπει να καταργηθεί 7 ότι, για να διασφαλιστεί η καλύτερη χρησιμοποίηση των δικαιωμάτων πριμοδότησης που είναι διαθέσιμα αλλά που δεν χρησιμοποιήθηκαν από τους παραγωγούς, πρέπει να αυξηθεί το κατώτατο ποσοστό και η συχνότητα χρησιμοποίησης των δικαιωμάτων 7 ότι οι παρούσες διατάξεις σχετικά με την προσωρινή εκχώρηση δικαιωμάτων πριμοδότησης μπορούν να οδηγήσουν σε πάγωμα ορισμένων από τα δικαιώματα αυτά, ενώ άλλοι παραγωγοί που τα έχουν ανάγκη δεν έχουν πρόσβαση σε αυτά 7 ότι, άρα, πρέπει να ενθαρρυνθεί η χρησιμοποίηση των δικαιωμάτων αυτών, προβλέποντας επίσης μέτρα για την παροχή των δικαιωμάτων πριμοδότησης στους παραγωγούς που τα αξιοποιούν 7 ότι πρέπει να προβλεφθεί κάποια ελαστικότητα όσον αφορά την τήρηση των διοικητικών προθεσμιών για τη μεταβίβαση των δικαιωμάτων όταν ο παραγωγός μπορεί να αποδείξει ότι έχει νόμιμα κληρονομήσει δικαιώματα από εκλιπόντα παραγωγό 7 ότι, για να αποφευχθεί, όσον είναι δυνατόν, άνιση μεταχείριση μεταξύ των παραγωγών μέσω της ευθυγράμμισης της διαχείρισης των δικαιωμάτων πριμοδότησης παραγωγών που έχουν αποκτήσει δικαιώματα από το εθνικό απόθεμα και παραγωγών στους οποίους χορηγούνται πρόσθετα δικαιώματα λόγω της συμμετοχής τους σε κοινοτικό πρόγραμμα εκτατικοποίησης, οι όροι που διέπουν τους κανόνες οι οποίοι εμποδίζουν τους παραγωγούς που συμμετείχαν προηγουμένως σε πρόγραμμα εκτατικοποίησης να μεταφέρουν ή να εκχωρήσουν προσωρινώς τα δικαιώματά τους πρέπει να τροποποιηθούν και η υποχρέωση των εν λόγω παραγωγών να χρησιμοποιήσουν όλα τα δικαιώματά τους πρέπει να καταργηθεί 7 ότι, για να διασφαλιστεί σωστός έλεγχος του αριθμού των πρόσθετων δικαιωμάτων που χορηγούνται στους ανωτέρω παραγωγούς που συμμετείχαν σε πρόγραμμα εκτατικοποίησης, απαιτείται από τα κράτη μέλη να κοινοποιούν τις απαραίτητες πληροφορίες στην Επιτροπή, συμπεριλαμβανομένων των πληροφοριών που αφορούν τα προηγούμενα έτη εμπορίας 7 ότι ο κανονισμός (ΕΟΚ) αριθ. 3567/92 πρέπει να τροποποιηθεί σχετικά 7 ότι η Επιτροπή Διαχείρισης Προβείου και Αιγείου Κρέατος δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3567/92 τροποποιείται ως εξής:

1. Το άρθρο 6 αντικαθίσταται από το ακόλουθο κείμενο:

«Άρθρο 6 Στην περίπτωση παραγωγού που έχει αποκτήσει δωράν δικαιώματα πριμοδότησης από το εθνικό απόθεμα και εκτός εξαιρετικών περιπτώσεων δεόντως αιτιολογημένων, ο παραγωγός αυτός δεν επιτρέπεται να μεταφέρει ή/και να εκχωρήσει προσωρινώς τα δικαιώματά του κατά τη διάρκεια των τριών επόμενων περιόδων εμπορίας.».

2. Παρεμβάλλεται το ακόλουθο νέο άρθρο 6α:

«Άρθρο 6α 1. Παραγωγός κάτοχος δικαιωμάτων μπορεί να κάνει χρήση αυτών είτε χρησιμοποιώντας τα ο ίδιος ή/και εκχωρώντας τα προσωρινά σε άλλο παραγωγό.

2. Στην περίπτωση που ο παραγωγός δεν έχει κάνει χρήση του 70 % τουλάχιστον των δικαιωμάτων του κατά τη διάρκεια κάθε περιόδου εμπορίας, το τμήμα που δεν έχει χρησιμοποιήσει μεταφέρεται στο εθνικό απόθεμα, εκτός:

- της περίπτωσης παραγωγών που συμμετέχουν σε πρόγραμμα εκτατικοποίησης αναγνωρισμένο από την Επιτροπή,

- της περίπτωσης παραγωγών που συμμετέχουν σε πρόγραμμα πρόωρης συνταξιοδότησης αναγνωρισμένο από την Επιτροπή στο οποίο η μεταφορά ή/και η προσωρινή εκχώρηση των δικαιωμάτων δεν είναι υποχρεωτική ή - εξαιρετικών περιπτώσεων δεόντως αιτιολογημένων.

3. Η προσωρινή εκχώρηση αφορά μόνο ολόκληρες περιόδους εμπορίας και τουλάχιστον τον ελάχιστο αριθμό ζώων που προβλέπεται στην παράγραφο 1 του άρθρου 7. Σε περίοδο πέντε ετών από την πρώτη εκχώρηση, ένας παραγωγός, εκτός από την περίπτωση μεταφοράς δικαιωμάτων, ανακτά το σύνολο των δικαιωμάτων του για να τα χρησιμοποιήσει ο ίδιος κατά τη διάρκεια τουλάχιστον δύο συνεχόμενων ετών. Κατά τη διάρκεια της προαναφερθείσας διετούς περιόδου, δεν επιτρέπεται στον παραγωγό καμία εκχώρηση δικαιωμάτων. Όταν ο παραγωγός δεν χρησιμοποιεί τουλάχιστον 70 % των δικαιωμάτων του κάθε έτος της περιόδου αυτής, το κράτος μέλος, εκτός εξαιρετικών περιπτώσεων δεόντως αιτιολογημένων, μεταφέρει ετησίως στο εθνικό απόθεμα το μη χρησιμοποιηθέν μέρος των δικαιωμάτων.

Εντούτοις, για τους παραγωγούς που συμμετέχουν σε προγράμματα πρόωρης συνταξιοδότησης ή που έχουν αναλάβει τη δέσμευση πριν από την έναρξη ισχύος του κανονισμού (ΕΚ) αριθ. 1720/94 της Επιτροπής (*), να συμμετάσχουν σε προγράμματα εκτατικοποίησης αναγνωρισμένα από την Επιτροπή, τα κράτη μέλη μπορούν να προβλέψουν παράταση της συνολικής διάρκειας της προσωρινής εκχώρησης των δικαιωμάτων βάσει τέτοιων προγραμμάτων.

Οι παραγωγοί, οι οποίοι αναλαμβάνουν τη δέσμευση, μετά την έναρξη ισχύος του κανονισμού (ΕΚ) αριθ. 1720/94, να συμμετάσχουν σε πρόγραμμα εκτατικοποίησης βάσει των μέτρων που αναφέρονται στο άρθρο 2 παράγραφος 1 στοιχείο γ) του κανονισμού (ΕΟΚ) αριθ. 2078/92 του Συμβουλίου (**), δεν μπορούν να εκχωρήσουν προσωρινά ή/και να μεταβιβάσουν τα δικαιώματά τους κατά τη διάρκεια της περιόδου συμμετοχής τους. Ωστόσο, η απαγόρευση αυτή δεν εφαρμόζεται:

- στην περίπτωση κατά την οποία το πρόγραμμα εκτατικοποίησης επιτρέπει τη μεταβίβαση ή/και την προσωρινή εκχώρηση δικαιωμάτων στους παραγωγούς των οποίων η συμμετοχή σε μέτρα άλλα πλην εκείνου της εκτατικοποίησης που αναφέρεται στο άρθρο 2 του κανονισμού (ΕΟΚ) αριθ. 2078/92 απαιτεί την απόκτηση δικαιωμάτων,

- στους παραγωγούς που μπορούν να αποδείξουν στις αρμόδιες αρχές ότι, πριν από την έναρξη ισχύος του κανονισμού (ΕΚ) αριθ. 1720/94, είχαν ανακοινώσει στις αρχές αυτές τη μεταβίβαση ή/και την προσωρινή εκχώρηση δικαιωμάτων σύμφωνα με το άρθρο 7 παράγραφος 2.

».

3. Στο άρθρο 7:

α) Το ακόλουθο νέο εδάφιο προστίθεται στο τέλος της δεύτερης παραγράφου:

«Εκτός περιπτώσεων όπου η μεταφορά των δικαιωμάτων πραγματοποιείται λόγω κληρονομιάς. Στην περίπτωση αυτή, ο παραγωγός ο οποίος παραλαμβάνει τα δικαιώματα πρέπει να είναι σε θέση να παράσχει τα κατάλληλα νομικά έγγραφα που αποδεικνύουν ότι αυτός ή αυτή είναι ο κληρονόμος του εκλιπόντος παραγωγού.» 7 β) η παράγραφος 4 καταργείται.

4. Το άρθρο 9 αντικαθίσταται από το ακόλουθο κείμενο:

«Άρθρο 9 Στην περίπτωση μεταφοράς ή προσωρινής εκχώρησης των δικαιωμάτων πριμοδότησης, τα κράτη μέλη προσδιορίζουν το νέο ατομικό όριο και ανακοινώνουν στους ενδιαφερόμενους παραγωγούς το αργότερο ενός 60 ημερών μετά την τελευταία ημέρα της περιόδου κατά την οποία ο παραγωγός υπέβαλε την αίτηση πριμοδότησης, τον αριθμό των δικαιωμάτων πριμοδότησης που τους χορηγείται.

Το μέτρο αυτό δεν εφαρμόζεται στην περίπτωση που η μεταφορά πραγματοποιείται λόγω κληρονομιάς βάσει των όρων που αναφέρονται στο άρθρο 7 παράγραφος 2.».

5. Το άρθρο 12 παράγραφος 3 αντικαθίσταται από το ακόλουθο κείμενο:

«3. Παραγωγός, ο οποίος κατά τη διάρκεια της περιόδου εμπορίας 1991 συμμετείχε σε πρόγραμμα εκτατικοποίησης της παραγωγής δυνάμει του κανονισμού (ΕΟΚ) αριθ. 797/85 του Συμβουλίου (*), μπορεί, μετά από αίτησή του να λάβει, στο τέλος της συμμετοχής του, πρόσθετο αριθμό δικαιωμάτων πριμοδότησης ίσο με τη διαφορά μεταξύ του αριθμού των πριμοδοτήσεων που χορηγήθηκαν για την περίοδο 1991 και του αριθμού των πριμοδοτήσεων που χορηγήθηκαν για την περίοδο εμπορίας που προηγήθηκε της περιόδου κατά την οποία άρχισε η συμμετοχή του παραγωγού στο εν λόγω πρόγραμμα. Στην περίπτωση αυτή, εκτός εξαιρετικών περιπτώσεων δεόντως αιτιολογημένων, ο παραγωγός αυτός δεν επιτρέπεται να μεταβιβάσει ή να εκχωρήσει προσωρινώς τα δικαιώματά του κατά τα τρία επόμενα έτη εμπορίας.

Τα κράτη μέλη ανακοινώνουν στην Επιτροπή μέχρι τις 30 Απριλίου κάθε έτους εμπορίας το αργότερο, τον αριθμό των δικαιωμάτων πριμοδότησης που χορηγούνται στους παραγωγούς οι οποίοι αποφάσισαν να λάβουν τα πρόσθετα δικαιώματα τα οποία διατίθενται σ' αυτούς ως αποτέλεσμα της συμμετοχής τους στο προαναφερθέν πρόγραμμα εκτατικοποίησης. Ωστόσο, για τα έτη εμπορίας 1993, 1994 και 1995 οι κοινοποιήσεις αυτές πρέπει να λάβουν χώρα μέχρι τις 31 Ιουλίου 1995 το αργότερο.

».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για τα δικαιώματα πριμοδότησης που αφορούν το 1996 και τα επόμενα έτη εμπορίας εκτός από τα μέτρα που προβλέπονται:

- στο άρθρο 1 σημείο 3 στοιχείο α) και στο άρθρο 1 σημείο 4 τα οποία εφαρμόζονται στα δικαιώματα πριμοδότησης που αφορούν το 1995 και τα επόμενα έτη εμπορίας,

- στο άρθρο 1 σημείο 5 τα οποία εφαρμόζονται στα δικαιώματα πριμοδότησης που αφορούν το 1993 και τα επόμενα έτη εμπορίας.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1995.

Για την Επιτροπή Franz FISCHLER Μέλος της Επιτροπής

(*) ΕΕ αριθ. L 181 της 15. 7. 1994, σ. 6.

(**) ΕΕ αριθ. L 215 της 30. 7. 1992, σ. 85.

(*) ΕΕ αριθ. L 93 της 30. 3. 1985, σ. 1.